Poznámky technika 9.A, 9.B

**Úrazy v domácnosti**

**Bezpečné zaobchádzanie s elektrickými spotrebičmi v domácnosti**

* pôsobenie elektrického prúdu na nechránenú osobu má široké účinky pôsobenia:
	+ od slabých prejavov potrasenia môže viesť až k bezvedomiu a smrti
	+ k náhlym a  na prvý pohľad viditeľným príznakom zásahu elektrickým prúdom patria kŕče, otvorené rany, popáleniny, šok, zastavenie dýchania a srdca, čo vedie k smrti
	+ existujú prípady, kedy dochádza k neskorším prejavom pôsobenia elektrického prúdu, ktoré sa spravidla prejavujú až po určitom čase, k takýmto prejavom patrí hlavne porucha nervovej sústavy a srdcového rytmu
		- veľkosť zdravotného dopadu záleží od hodnoty elektrického prúdu, ktorý prejde telom človeka

K úrazu elektrickým prúdom dochádza:

* + v pracovnom prostredí,
	+ časté sú úrazy spôsobené zlou manipuláciou so zariadeniami v domácnostiach

K najrizikovejším činnostiam patrí:

* + úraz el. prúdom pri bežnej činnosti v prípade, že časti elektrických zariadení nie sú zaistené,
	+ pri poruche izolácie, teda v prípade, ak dôjde k dotyku so živými alebo neživými časťami elektrických zariadení, ktoré sa stali živými následkom negatívnych okolností,
	+ pri dotyku vodivých konštrukcií s kovovými predmetmi,
	+ priblíženie osoby k vodičom elektrického vedenia pri manipulácií s mechanizmami a predmetmi,
	+ pri vytrhnutí prívodnej šnúry nesprávnou obsluhou alebo zakázanou manipuláciou,
	+ pri mechanickom poškodení izolácie,
	+ pri použití predlžovacej šnúry bez ochranného vodiča

**Ako sa vyhnúť úrazom elektrickým prúdom:**

* na elektrické zásuvky dajte plastové**ochranné kryty**,
* elektrické šnúry **schovajte za nábytok** alebo do líšt (aby sa dieťa nepotklo, nehralo sa s nimi, nestiahlo na seba elektrospotrebič alebo ich neprehrýzlo),
* nenechávajte bez dozoru akýkoľvek zapnutý elektrospotrebič,
* po ukončení práce **vypojte elektrospotrebič z elektrickej siete**a uložte mimo dosah detí,
* nepoužívajte elektrospotrebiče v tesnej **blízkosti vody**

**Prvá pomoc pri zasiahnutí elektrickým prúdom:**

* Poskytnutie prvej pomoci je morálnou a sociálnou povinnosťou každého občana. Rýchla a správne poskytnutá pomoc vie podstatne zvýšiť šancu na prežitie.
* Postup správneho poskytnutia prvej pomoci je teda nasledovný:
	+ **Vyslobodenie postihnutého z dosahu prúdu.**Avšak pozor! Aj pri tomto bode je potrebné dodržiavať správny postup a maximálnu opatrnosť. Prerušiť prúdenie elektrického prúdu môžeme dosiahnuť vypnutím spínača, odtlačením postihnutého z dosahu vodiča napr. uchopením za nevodivú časť odevu, alebo pomocou nevodivého predmetu prerušíme dotyk postihnutého s vodičom.
	+ **Zisťovanie a kontrola stavu postihnutého.**
	+ **Privolanie záchranky (155 alebo 112).**
	+ **Ak postihnutý nedýcha, je potrebné podať neodkladne kardiopulmonálnu resuscitáciu.**
	+ **Ak dýcha, uložiť do stabilizovanej polohy a počkať na príchod lekára.**
	+ **Zabezpečiť ošetrenie ľahkých zranení.**
	+ **Nahlásiť pracovný úraz.**

**Po naučení sa učiva, odpovedajte písomne do zošita na otázky:**

1. Aké sú príznaky zásahu elektrickým prúdom?
2. Kde najčastejšie dochádza k úrazu elektrickým prúdom?
3. Aké sú rizikové činnosti, pri ktorých hrozí zasiahnutie elektrickým prúdom,
4. Ako sa dá vyhnúť úrazom elektrickým prúdom,
5. Popíš, ako by si postupoval pri poskytovaní prvej pomoci osoby zasiahnutej elektrickým prúdom.